Title: Ακροβατική Γυμναστική: Γνωρίζετε ότι..;

Χωρίς τίτλο Text

Η ακροβατική γυμναστική είναι ένα άθλημα για άνδρες και γυναίκες. Οι αθλητές και οι αθλήτριες συνεργάζονται και εκτελούν ασκήσεις που απαιτούν τέλεια συνεννόηση και συγχρονισμό! Ανάλογα με τη σύνθεσή τους, οι ομάδες διακρίνονται σε: ζευγάρια γυναικών, τριάδες γυναικών, μεικτά ζευγάρια, ζευγάρια ανδρών και τετράδες ανδρών.

Χωρίς τίτλο Text

Στην ακροβατική δεν φτάνει μόνο η μυϊκή δύναμη ή η ευλυγισία. Οι ασκήσεις πρέπει να είναι αρμονικές, με ροή και καλλιτεχνική έκφραση, κάτι που απαιτεί και μουσική αίσθηση, θεατρικότητα και δημιουργικότητα. Λόγω των θεαματικών σχημάτων που δημιουργούνται, θεωρείται ένα από τα πιο εντυπωσιακά και «φωτογενή» αθλήματα, με εντυπωσιακές φωτογραφίες στον αέρα, ισορροπίες κ.ά.

Χωρίς τίτλο Text

Υπάρχει μεγάλη ποικιλία ασκήσεων ακροβατικής γυμναστικής. Οι δύο βασικές τους κατηγορίες είναι οι δυναμικές (με ρίψεις, πτήσεις και προσγειώσεις) και οι στατικές (πυραμίδες και στάσεις ισορροπίας). Αυτό δίνει μεγάλη ποικιλία και, έτσι, δημιουργούνται εντυπωσιακοί αγώνες!

Χωρίς τίτλο Text

Η ακροβατική χτίζει ψυχικές δεξιότητες! Μεταξύ άλλων, ενισχύει την εμπιστοσύνη μεταξύ συναθλητών, την αυτοπειθαρχία, την εστίαση και την ψυχραιμία υπό πίεση, καθώς και τις ικανότητες επίλυσης προβλημάτων, όταν κάτι δεν πάει σύμφωνα με το αναμενόμενο.

Χωρίς τίτλο Text

Η ακροβατική γυμναστική δεν είναι κάτι καινούργιο, υπήρχε ήδη από την αρχαία Ελλάδα και, μάλιστα, είχε πολλές μορφές. Υπήρχαν αθλητές-ακροβάτες που συμμετείχαν σε μεγάλες γιορτές, όπως ήταν τα Παναθήναια, αλλά και ακροβάτες του «θεάματος», οι λεγόμενοι «θαυματοποιοί», από τους οποίους πολλές ήταν γυναίκες. Η ακροβατική αξιοποιούνταν και στην εκπαίδευση των νέων. Ήταν βασικό κομμάτι της φυσικής αγωγής, αφού βοηθούσε στην ενδυνάμωση του σώματος και τους προετοίμαζε για τα στρατιωτικά τους καθήκοντα. Στην αρχαία Σπάρτη βέβαια ακόμη και τα κορίτσια εκπαιδεύονταν με τέτοιες ασκήσεις! Τα πρώτα σημάδια ακροβατικής δραστηριότητας τα βλέπουμε στη Μινωική Κρήτη, γύρω στο 2600 π.Χ.. Μία διάσημη νωπογραφία (τοιχογραφία) δείχνει αγόρια και κορίτσια να κάνουν εντυπωσιακές κινήσεις πάνω σε ταύρους, στο πλαίσιο των «ταυροκαθάψιων». Επίσης, σε άλλη τοιχογραφία αποτυπώνεται πιο καθαρά μία ακροβατική άσκηση, η κατακόρυφη αναστροφή, δηλαδή κάτι σαν ανάποδη στήριξη επάνω στον ταύρο! Όλα αυτά δείχνουν ότι η ακροβατική ήταν πολύ ανεπτυγμένη ήδη από την αρχαιότητα και είχε σημασία όχι μόνο για την ψυχαγωγία, αλλά και για τη σωματική αγωγή και την εκπαίδευση των νέων.

Χωρίς τίτλο Text

Η ακροβατική δεν είναι επίσημο αγώνισμα των Ολυμπιακών Αγώνων. Παρόλο που το άθλημα είναι αναγνωρισμένο από τη Διεθνή Ομοσπονδία Γυμναστικής (Federation Internationale De Gymnastique-FIG) και διεξάγονται παγκόσμια και ευρωπαϊκά πρωταθλήματα, δεν έχει ενταχθεί στο Ολυμπιακό πρόγραμμα. Ωστόσο, έχει παρουσιαστεί ως επιδεικτικό άθλημα ή ως μέρος επίσημων τελετών. Η κοινότητα της ακροβατικής και η FIG προσπαθούν, εδώ και χρόνια, για τη μελλοντική ένταξη της ακροβατικής γυμναστικής στους Αγώνες.

Credits: licence GNU GPL v3